jkorsvik/nowiki_second_scrape_merged huggingface dataset:
Nordvestnytt

Nordvestnytt var en lokalavis som utkom en gang i uken på Smøla i Møre og Romsdal. Avisens dekningsområde var kommunene Smøla og Aure. Avisen gikk konkurs i 2019.Ansvarlig redaktør var Ivar Torset.


== Opplag ==
Bekreftede netto opplagstall fra Norsk Opplagskontroll og Landslaget for Lokalaviser.
2004: 2 063
2005: 2 000
2006: 1 970
2007: 1 911
2008: 1 806
2009: 1 707
2010: 1 576
2011: 1 605
2012: 1 573
2013: 1 581
2014: 1 768
2015: 1 524
2016: 1 556
2017: 1 386


== Referanser ==


== Eksterne lenker ==
Nordvestnytt
Se opp

Se opp (originaltittel: Up) er en amerikansk dataanimert 3D-film fra 2009 produsert av Pixar Animation Studios. Den distribueres av Walt Disney Pictures, og hadde offisiell premiere, i USA,  29. mai 2009. Filmen ble regissert av Pete Docter, som også regisserte Pixars Monsterbedriften. I rollene som stemmeskuespillere finner vi Edward Asner, Christopher Plummer, Jordan Nagai og John Ratzenberger. Dette er den første Pixar-filmen som har blitt lansert i Disney Digital 3-D.
På kino har filmen blitt vist sammen med Pixar-kortfilmen Partly Cloudy, slik Pixar har hatt for vane med sine kino-filmer.


== Handling ==
Carl Fredricksen fortsetter å bo i huset han og hans kone Ellie, som tidligere ble syke og døde, fikset sammen. Han holdt hardnakket ut når resten av nabolaget rundt ham ble erstattet av enorme skyskrapere. Når han ved et uhell skader en bygningsarbeider, ser utvikleren en mulighet til å kjøpe området hans. Carl blir ansett som en offentlig trussel, og blir pålagt å flytte til et aldershjem. Carl bestemmer seg imidlertid for å innfri sitt gamle løfte til Ellie om å bo ved Paradise Falls i Sør-Amerika. Etter å ha jobbet hele livet sitt som en ballong-selger, gjør han huset sitt til et provisorisk luftskip ved å feste hundrevis av heliumballonger til huset og flyr vekk.
Russell møter en høy fargerik fugl som han kaller "Kevin" som forsøker å samle mat til kyllingene sine. Deretter møter de en Golden retriever ved navn Hunn, som har på seg en spesiell krage som gir ham muligheten til å snakke, og som lover å ta fuglen til sin opprinnelige herre. Dagen etter møter de en gjeng aggressive hunder (også med spesielle halsbånd) ledet av Alpha, en Doberman Pinscher som blir ført til sin herre, en eldre kjent utforsker ved navn Charles F. Muntz som leter etter Kevin.


== Engelske stemmer ==
Ed Asner som Carl Fredricksen.
Christopher Plummer som Charles Muntz.
Jordan Nagai som Russell.
Bob Peterson som Dug,  en snakkende Golden Retriever.


== Norske stemmer ==
Helge Reiss som Carl Fredrickson
Espen Skjønberg som Charles Muntz
Sebastian Warholm som Russell
Christoffer Staib som Hunn
Øyvind B. Lyse som Beta
Håvard Bakke som Gamma
John Brungot som Alfa
Jon Skolmen som Bygningsarbeider #1
Espen Beranek Holm som Kommentator
Sidney Louise Lange som Lille Ellie
Erlend Sem Hartgen som Lille Carl
Lena Meieran som Konstabel Edith
Ivar Nørve som Bygningsarbeider #2
Jonna Støme som George
Klaus Joacim Sonstad som Aj
Trond Teigen som Speiderleder
Ellers medvirker: Espen Sandvik og Inger Teien.


== Referanser ==


== Eksterne lenker ==
(en) Offisielt nettsted 
(en) Up (2009 film) – kategori av bilder, video eller lyd på Commons 
(en) Se opp på Internet Movie Database 
(no) Se opp hos Filmfront 
(sv) Se opp i Svensk Filmdatabas 
(da) Se opp i Danmark Nationale Filminstitut 
(fr) Se opp på Allociné 
(nl) Se opp på MovieMeter 
(en) Se opp på AllMovie 
(en) Se opp på Turner Classic Movies 
(en) Se opp på Rotten Tomatoes 
(en) Se opp på Metacritic 
Trailer
(no)  Se opp hos Filmweb
Sirdølen

Sirdølen var en lokalavis som utkom 15 ganger i året på Tonstad i Vest-Agder. Avisas dekningsområde var Sirdal kommune og «dalstroka innafor».
Sirdølen hadde kontorer på Tonstad i Sirdal, og ble drevet av ansvarlig redaktør Oddvar Tjomlid. Avisen ble lagt ned som papiravis fra årsskiftet 2011/2012, og hadde på dette tidspunktet 1 850 abonnenter. Nettavisutgaven ble lagt ned 21. mai 2014.


== Referanser ==
Stangeavisa

Stangeavisa er en lokalavis som utkommer en gang i uka i Stange i Innlandet. Avisas dekningsområde er Stange kommune.
Ansvarlig redaktør er Lars Kristian Seierstad. Han er også eneaksjonær i utgiverselskapet, Info Innlandet AS. Avisen ble etablert i 2004.


== Opplag ==
Bekreftede netto opplagstall fra Norsk Opplagskontroll og Landslaget for Lokalaviser.
2005: 1 253
2006: 1 463
2007: 2 007
2008: 2 516
2009: 2 788
2010: 2 820
2011: 2 692
2012: 2 752
2013: 2 632
2014: 2 651
2015: 2 569
2016: 2 577
2017: 2 670


== Referanser ==


== Eksterne lenker ==
Stangeavisa
Koreansk

«Koreansk» kan også referere til Korea og koreanere.Koreansk er et agglutinerende språk som snakkes av vel 78 millioner mennesker. Det er offisielt språk i Korea (Nord-Korea og Sør-Korea), men også minoriteter i Kina, Japan og USA snakker språket – se koreaner. 
Det koreanske skriftspråket, hangul (i Sør-Korea) eller chosŏn'gŭl, (i Nord-Korea) er alfabetisk og fonetisk. I Sør-Korea brukes det noen steder også kinesiske skrifttegn, hanja.


== Slektskap ==
Koreansk anses av mange å være et medlem i den altaiske språkfamilie, mens andre mener at det bør klassifiseres som et isolert språk.


== Grammatikk ==
Koreansk klassifiseres som et SOV-språk, der subjektet innleder en setning, etterfulgt av objektet, og så av verbet.


== Skriftsystem ==
Hovedartikkel: Hangul
Koreansk ble opprinnelig skrevet med kinesiske tegn, kalt for hanja. Nå skriver man en unik alfabetisk skrift hangul innført av Kong Sejong i 1443. I Sør-Korea skrives navn på hangul, men en supplerer ofte med hanja. I Nord-Korea bruker man bare hangul. Ved translittering av koreansk brukes flere ulike system. I Nord-Korea brukes offisielt McCune-Reischauersystemet. I 2000 gikk Sør-Korea over til offisiell bruk av en revidert romanisering. I tillegg finnes Yale-romaniseringen som i hovedsak benyttes av lingvister.


== Det koreanske alfabetet ==
Det koreanske alfabetet består av 14 konsonanter og 10 vokaler:


== Se også ==
Koreanske dialekter


== Referanser ==


== Eksterne lenker ==
Korean - UCLA Language Materials Project, University of California Los Angeles (UCLA).
The National Institute of The Korean Language (koreansk)
Firmicutes

Firmicutes er en undergruppe av hovedsakelig Gram-positive bakterier. Mollicutes (også kjent som mycoplasma) mangler cellevegg fullstendig, og reagerer derfor ikke på Gram-farging, men mangler fremdeles den andre membranen man finner hos Gram-negative bakterier.
Mange Firmicutes produserer endosporer som tåler uttørking og ekstreme forhold svært godt. De finnes i mange forskjellige omgivelser, og omfatter flere vanlige patogener. Familien Heliobacterium produserer energi gjennom fotosyntese.
Gruppen blir vanligvis inndelt i Clostridia som er anaerobe, Bacilli som er obligate eller fakultativ, og Mollicutes.
Vanlige slekter under Firmicutes omfatter:
Bacilli, orden Bacillales

Bacillus
Listeria
StaphylococcusBacilli, orden Lactobacillales

Enterococcus
Lactobacillus
Lactococcus
Leuconostoc
StreptococcusClostridia

Acetobacterium
Clostridium
Eubacterium
Heliobacterium
Heliospirillum
SporomusaMollicutes

Mycoplasma
Spiroplasma
Ureaplasma
Erysipelothrix


== Eksterne lenker ==
(en) Firmicutes – oversikt og omtale av artene i WORMS-databasen 
(en) Firmicutes i Encyclopedia of Life 
(en) Firmicutes i Global Biodiversity Information Facility 
(no) Firmicutes hos Artsdatabanken 
(sv) Firmicutes hos Dyntaxa 
(en) Firmicutes hos Fossilworks 
(en) Firmicutes hos ITIS 
(en) Kategori:Firmicutes – bilder, video eller lyd på Wikimedia Commons 
Firmicutes – detaljert informasjon på Wikispecies
Othmar Schneider

Othmar Schneider (født 27. august 1928, død 25. desember 2012) var en østerriksk alpinist. Han vant gull i slalåm under Vinter-OL 1952 i Oslo foran Stein Eriksen og Guttorm Berge. I tillegg tok han sølv i utfor, bare slått av italieneren Zeno Colò. Han deltok også under Vinter-OL 1956 i Cortina d’Ampezzo, der han kom på 12.-plass i slalåm.


== Referanser ==


== Eksterne lenker ==
(de) Othmar Schneider – Munzinger Sportsarchiv 
(en) Othmar Schneider – Olympedia 
(en) Othmar Schneider – Sports-Reference (OL-resultater – arkivert) 
(en) Othmar Schneider – FIS (alpint) 
(en) Othmar Schneider – ski-db.com
Meticillinresistente Staphylococcus aureus

Meticillinresistente Staphylococcus aureus (MRSA) er betegnelsen på stammer av bakterien Staphylococcus aureus (gule stafylokokker) som har utviklet resistens mot alle penicilliner. De har et eget gen, MecA, som koder for en forandret type Penicillin-bindende protein i celleveggen, som ikke lar seg påvirke av penicilliner. Resistens mot vanlig penicillin via betalaktamase-produksjon ble oppdaget allerede i 1947, men resistens mot meticillin og andre vanlige antibiotika brukt mot stafylokokk-infeksjoner (kloksacillin og dikloksacillin) ble først oppdaget i Storbritannia i 1961, og blir nå funnet over hele verden. Bakterier av arten Staphylococcus aureus som ikke er resistente mot meticillin kalles Meticillinsensitive Staphylococcus aureus (MSSA).
Det er gode holdepunkter for at liberal bruk av antibiotika skaper en seleksjon og økende forekomst av MRSA. 
MRSA er en risiko for pasienter med åpne sår eller svekket immunforsvar. MRSA begynte som hospitalsinfeksjoner men smitter fra dyr og infiserte miljøer og mellom mennesker fra friske smittebærere.Menneskehuden er normalt kolonisert med stafylokokk-bakterier, og kolonisering med MRSA er i seg selv ikke alvorlig. MRSA-infeksjon kan derimot være livstruende for pasienter med dype sår, venekatetere, implanterte fremmedlegemer i kroppen, eller som en sekundær infeksjon hos pasienter med nedsatt immunforsvar. Problemet er at MRSA ikke er følsomme for de typene antibiotika som normalt foreskrives for disse infeksjonene, og infeksjonen fortsetter dermed uhindret. 
I Norge er MRSA mindre utbredt enn i mange andre land, sannsynligvis fordi myndighetene har drevet holdningskampanjer overfor legene, som har blitt relativt forsiktige i sin bruk og forskrivning av antibiotika. Alt helsepersonell og helsefagsstudenter som har arbeidet på helseinstitusjoner utenfor Norden og Nederland testes for MRSA før de igjen får utføre pasientrettet arbeid i Norge.
MRSA er utbredt i store deler av verden med unntak av Norden og Nederland. Det er stor geografisk variasjon i MRSA-forekomsten, og det anføres at opptil 50% av påviste stafylokokker er meticillinresistente i enkelte stater i USA, 25–50% i Sør-Europa, opp mot 80% i Det fjerne østen og vanligvis mindre enn 1% i Norden og Nederland. Infeksjoner og bærerskap av MRSA er meldepliktig til Meldingssystem for smittsomme sykdommer (MSIS) i Norge.


== LA-MRSA ==
Varianten LA-MRSA (fra engelsk Livestock Associated MRSA), også benevnt CC398, forekommer hos gris, fjørfe, storfe, småfe, hund, katt og hest.


== Behandling ==
MRSA-infeksjon kan behandles med andre typer antibiotika som vancomycin, linezolid, teicoplanin eller daptomycin, men disse midlene må gis intravenøst.


== Referanser ==
Polar Interesseorganisasjon

Polar Interesseorganisasjon (Polar) er en ungdomsorganisasjon med fokus på kreativ databruk. Organisasjonen stammer fra datatreffet Player's Party, PolarBears og Datarussen'2000. Organisasjonen har sete i Vestfold og er arrangør for datatreffet PolarParty. Organisasjonen har rundt 1000 medlemmer. Polar er også knyttet til Hyperion, paraplyorganisasjon for datatreff, rollespill, brettspill, mediainteressen og mye mer. Målet til organisasjonen er å spre kunnskap og engasjere flest mulig av ungdommen i fylket (og ellers i landet).


== Historikk ==
I 1997 arrangerte en gruppe ungdommer datatreffene Player's Party'97 og Player's Party'97 The Aftershock. Noen av de sentrale bak disse gikk videre til å gå på skole i Tønsberg, og slo sammen arrangørgruppen med gruppen PolarBears og en skoleklasse, med navnet Datarussen'2000 i oktober 1998. Det første arrangementet i felles regi var Polar Party'98, og det skulle følge 7 andre datatreff i samme lokaler i Tønsberg.
Etter mai 2000 var det derimot veldig stille på arrangørfronten, til tross for flere opplivningsforsøk. Grunnene til at dette ikke var så stor suksess var i hovedsak problemer med de aktuelle lokalene.
I 2002 ble det blåst frisk luft inn i arrangørgjengen da flere personer tok til, og Polar Party 9: isbjørnen våkner ble arrangert i Stokkehallen, Stokke kommune. 
I 2003 ble Polar Interesseorganisasjon formelt stiftet og registrert i Enhetsregisteret. Polar ble medlem av Hyperion samme år, og deltok på Stiftelsestinget til Hyperion.
I 2015 ble Polar Party flyttet til Slagenhallen i Tønsberg.


== Polar Party ==
Polar Party er et dataparty som arrangeres i høstferien i Vestfold. Polar Party er Vestfolds største og eldste gjenlevende dataparty. 
Polar Party har blitt arrangert opp til flere ganger i året siden 1997. I 1997 ble det arrangert to parties, begge i Sandefjord. Fra 1998 til 2000 ble det arrangert 8 parties, alle i Tønsberg. Deretter ble arrangementet flyttet til Stokkehallen i Stokke, hvor det ble arrangert årlig frem til 2014. Året etter ble Slagenhallen i Tønsberg tatt i bruk som nytt lokale og det har vært arrangert her siden.
Polar Party blir arrangert av den frivillige og demokratiske ungdomsorganisasjonen Polar Interesseorganisasjon.
For å få partyet til å gå rundt sysselsettes rundt 100 frivillige personer, herav rundt 15 arrangører. Salen fylles med flere hundre LAN-deltagere og besøkende.
Som dataparty skiller Polar Party seg fra andre dataarrangementer i at det tilbys et mye større spekter av underholdning. Polar Party har et arkadeområde for avslapping og gaming for besøkende, en scene hvor det holdes både konserter, konkurranser og annen underholdning, casting- og livestudio, auditorium med forelesninger og en kantine med godt utvalg av egenprodusert mat.


== Se også ==
Liste over store norske datatreff


== Eksterne lenker ==
Offisielt nettsted
Kakuro

Kakuro (japansk カックロ) er et slags tallkryssord der man skal plassere siffer inne i et rutemønster. Det er opprinnelig en amerikansk oppfinnelse fra 1960-tallet, men på 1980-tallet tok det av i Japan, der det nå deler plassen med sudoku som det mest populære tallspillet.
Spillet går ut på at man skal legge sammen tallene mellom 1 og 9 slik at de utgjør tallet som er gitt som «stikkord». Det er ikke tillatt å gjenta et tall innenfor en blokk; største mulig tall er dermed 45 fordelt på ni ruter. Det er mulig å løse kakuro uten å gjette, ettersom visse tall kun er mulige å oppnå gjennom unike kombinasjoner. For eksempel kan 3 på to ruter kun være 1 + 2, mens 23 på tre ruter kun kan være 6 + 8 + 9. Det finnes totalt 29 slike unike kombinasjoner i spillet (fire for to ruter, fire for tre ruter og så videre til og med åtte ruter, og en for ni ruter; de to høyeste og de to laveste tallene som kan settes inn på det gjeldende antall ruter vil alltid være unike). Ved å sammenholde unike kombinasjoner der slike tall møtes kan man eliminere muligheter, og dermed finne frem til rett tall i rett rute. I tillegg kan man utelukke tall fra blokker med to ruter der «stikkordet» er et partall, ettersom tall ikke kan gjentas. 
I november 2005 begynte kakurooppgaver å dukke opp i norske aviser. Også norske nettsteder har i desember 2005 lagt ut tall-spillet. Per januar 2006 finnes det flere bøker og hefter med kakuro. Aftenposten trykker en kakuro-oppgave i søndagsavisen, sammen med to sudoku-oppgaver.


== Navnet ==
Navnet kakuro er en sammentrekning av det japanske ordet for «å legge sammen» (kasan) og den japanske stavemåten av ordet «kryss» (kurosu).


== Annet ==
Et spill som minner om kakuro og sudoku er sumdoku. Som med kakuro er det ikke oppgitt tall i rutene. Men det er markert områder (fra 1 til 5 ruter) innenfor 3×3 ruter (som i sudoku) som skal ha en bestemt sum, og ut fra det dette skal man plassere de nødvendige tallene.
Schibsted-forlagene ga i januar 2006 ut et eget blad med sumdoku-oppgaver.


== Eksterne lenker ==
BA.no/kakuro har online-brett med tilsammen 75 000 kombinasjoner.
Play Kakuro Play Kakuro Online
Hjernetrim.no lager kakuro og har flere oppgaver for nedlasting.
På Sudokunett finner du lenker til Kakuro.
Tormod Knutsen

Tormod Kåre Knutsen (født 7. januar 1932 i Eidsvoll, død 23. februar 2021) var en norsk kombinertløper med olympisk gull i OL 1964 i Innsbruck.Allerede som 16-åring ble Tormod Knutsen tatt ut til hovedlandsrennet, og to år senere ble han norgesmester i hopp for junior. Fra sesongen 1954/1955 begynte han å satse på kombinertsporten.
Han deltok i OL tre ganger, med stadig større suksess. I Cortina 1956 ble det sjetteplass, og i Squaw Valley 1960 rykket han opp til sølvplass, bare slått av tyskeren Georg Thoma.
Foran sesongen 1961/1962 ble den tidligere OL-vinneren Sverre Stenersen ansatt som trener, med en annen kombinertmester Gunder Gundersen, som lagleder. Denne satsingen resulterte i OL-gull i Innsbruck. I 1960 ble han tildelt Holmenkollmedaljen.
Tormod Knutsen ble norgesmester i kombinert i 1959, 1960, 1963 og 1964.


== Referanser ==


== Eksterne lenker ==
Tormod Knutsen - Store norske leksikon
(en) Tormod Knutsen – Olympedia 
(en) Tormod Knutsen – Sports-Reference (OL-resultater – arkivert) 
(en) Tormod Knutsen – FIS (kombinert)
Royalsjakk

Royalsjakk er en variant av sjakk.  Det spilles som regel med fire spillere på ett brett, der to og to spiller på lag.
Brettspillet er utviklet i samarbeid med Simen Agdestein. Første turnering ble arrangert på Norges Toppidrettsgymnas i Bærum i november 2005.


== Regler ==
Royalsjakk er et lagspill som spilles enklest med to eller fire personer. De to brikkesettene som står ved siden av hverandre er på lag. (gul+rød og blå+grønn). Hver armé gjør ett trekk av gangen i rekkefølge som med klokken. Et lag gjør dermed to trekk etter hverandre. Til gjengjeld er forsvarsressursene tilsvarende store, da en armé fort kan komme sin alliansepartner til unnsetning i en presset situasjon.
Brikkenes utgangsposisjon er nesten som i vanlig sjakk, bortsett fra at annenhver bonde med start fra venstre er skjøvet ett skritt fram, og at kongen skal stå til høyre for dronningen.
Spillets mål er å slå en av motstanderens konger. En tilsynelatende tapt konge er likevel ikke helt ferdig om makkeren i påfølgende trekk kan komme til unnsetning på noe vis. Spillet er også tapt om man overser at kongen står i slag og kongen plutselig blir slått. Det er ikke nødvendig å flytte kongen sin selv om den står i slag.
Bortsett fra visse særregler for bøndene, beveger brikkene seg som i vanlig sjakk. Bøndene kan gå som normalt, men de bøndene som allerede står et felt fram kan ikke gå to ut i starten.
Hvis en bonde passerer midtlinja, er det spesielle regler. Bonden kan da byttes ut med en av spillerens egne brikker som allerede er slått.
En passant er et spesielt sjakktrekk. I Royal Sjakk kan dette utføres dersom bonden som står bakerst helt til høyre i den armeen som grenser til en av motstanderens armeer, beveger seg to skritt fram. Denne kan da slås av motstanderens bonde til venstre, som om første bonde bare beveget seg ett skritt. Én passant-slaget må, som i vanlig sjakk, utføres ved første mulighet.
En annen spesiell regel er at det er lov å slå sin makkers brikker. Det kan gjøre utviklingen i starten raskere, eller det kan skape farlige kombinasjoner.


== Eksterne lenker ==
Artikkel i VG om turneringen
Artikkel i Aftenposten
XVIII luftbårne korps

XVIII luftbårne korps (XVIII Airborne Corps) er et korps i den amerikanske hæren med hovedkvarter ved Fort Bragg i Nord-Carolina. Korpset utgjør hærens reaksjonsstyrke og betår av omkring 88 000 soldater i fire divisjoner.


== Underliggende forband og avdelinger ==
3. infanteridivisjon
10. bergdivisjon
82. luftbårne divisjon
101. luftbårne divisjon
XVIII luftbårne korpsartilleri
2. panserkavaleriregiment
18. flybrigade
20. ingeniørbrigade
525. etterretningsbrigade
ytterligere mindre avdelingerI tillegg kommer flere divisjoner som i fredstid tilhører Nasjonalgarden.


== Historie ==
Korpset ble opprettet under navnet II Armored Corps (II panserkorps) i Camp Polk i Louisiana 17. januar 1942. Betegnelsen ble endret til XVIII Corps 9. oktober 1943 og deretter Airborne Corps 25. august 1944 som et ledd i forberedelsene til operasjon Market Garden. Korpset har siden deltatt i flere operasjoner:

Operasjon Power Pack – Den dominikanske republikk 1965
Operasjon Urgent Fury – Grenada 1983
Operasjon Just Cause – Panama 1989
Operasjon Desert Shield – Saudi-Arabia 1990–1991
Operasjon Desert Storm – Saudi-Arabia, Kuwait og Irak 1991
Operasjon Enduring Freedom – Afghanistan 2002–


== Eksterne lenker ==
(en) Offisielt nettsted 
(en) XVIII Airborne Corps (United States) – kategori av bilder, video eller lyd på Commons 
Fakta fra Global Security
Bjørn Olaf Bratz

Bjørn Olaf Bratz (født 18. september 1960 i Oslo) er en norsk tidligere ishockeyspiller.Han ble seriemester og cupmester med Furuset, klubben der han startet som junior, og spilte også for det norske landslaget.


== Referanser ==


== Eksterne lenker ==
(en) Bjørn Olaf Bratz – Eliteprospects.com
Braga

Braga er en bykommune på Costa Verde (Den grønne kysten) nordvest i Portugal, og er hovedstad i provinsen Braga. Byen har en befolkning på om lag 170 000 innbyggere og regnes som Portugals tredje største by, etter Lisboa og Porto.
Fotballklubben SC Braga kommer fra byen. 
De viktigste næringene i byen er kunstruksjon, metallurgi og mekanikk, software-utvikling og webdesign. Dataindustrien er i sterk vekst i Braga.  


== Freguesier ==
Kommunen er delt inn i 37 freguesier (sogn):


== Referanser ==


== Eksterne lenker ==
Offisielt nettsted 
(en) Braga – kategori av bilder, video eller lyd på Commons 
(en) Braga – galleri av bilder, video eller lyd på Commons 
Informasjon om Braga
Kart over Braga
Braga portal
Bilder fra Braga
Rabat

Rabat er hovedstaden i Marokko, og ligger ved elva Bou Regregs utløp. Byen er kjent blant annet for praktfulle hager og en rik og lang forhistorie. Det er er den tredje største byen i Marokko med rundt 580 000 innbyggere. I Rabat og områdene rundt byen bor det cirka 1,2 millioner mennesker. Rabat er også hovedstad for Rabat-Salé-Zemmour-Zaer-regionen.
Byen ble oppført på UNESCOs liste over verdens kultur- og naturarvsteder i 2012.


== Historie ==
Rabat har en forholdsvis moderne historie sammenlignet med den svært gamle nabobyen Salé. Den var den berbiske lederen og Almohadenes første kalif Abd al-Mu'min som grunnla byen som en ribat (kloster, festning) for å bruke den til angrep på Andalucía og å få kontroll over rivaler i Maghreb. Den fikk senere navnet ribat al-Fath (seierfestningen), som er grunnlaget for dagens navn.
Abd al-Mu'mins sønnesønn, almohadenes tredje kalif, Yaqub al-Mansur gjorde Rabat til hovedstad i sitt rike. Han bygget Rabats bymurer, en kasbah og begynte byggingen av det som var ment å bli verdens største moské. Ved hans død stoppet imidlertid byggingen opp; ruinene og Hassan-tårnet (minaret) står igjen i dag.


== Utdanning ==
ESSEC Business School


== Galleri ==
Bilder fra gamlebyen i Rabat.

		
		
		
		
		
		
		
		
		


== Vennskapsbyer ==
 Betlehem, Palestina
 Tunis, Tunisia
 Honolulu, USA
 Stockholm, Sverige
 Bursa, Tyrkia
 Athen, Hellas
 Istanbul, Tyrkia
 Madrid, Spania
 Sevilla, Spania


== Referanser ==


== Eksterne lenker ==
Offisielt nettsted 
(en) Rabat – kategori av bilder, video eller lyd på Commons 
(en) Rabat – galleri av bilder, video eller lyd på Commons 
Steder i Rabat
Rabat: Historie
Turistportal
Rabat Portal
Lexicorient
Rabat foto
Rabat Post(avis)